b'\n_START_ARTICLE_\nTucupita\n_START_SECTION_\nZemljopisne karakteristike\n_START_PARAGRAPH_\nTucupita le\xc5\xbei na rukavcu Orinoca - Ca\xc3\xb1o Manamo u Delti Orinoca na sjeveroistoku Venezuele. Delta u okolici grada je rijetko naseljen mo\xc4\x8dvarni kraj, mozaik bara, kanala (ca\xc3\xb1osa) i otoka pokrivenih gustom pra\xc5\xa1umom me\xc4\x91u njima.\n_START_SECTION_\nPovijest\n_START_PARAGRAPH_\nTucupita je izgra\xc4\x91ena negdje oko 1885. kao centar za otkup poljoprivrednih proizvoda iz rijetko naseljene okolice, a to se svodilo na kukuruz, banane, kakao, \xc5\xa1e\xc4\x87ernu trsku i duhan. _NEWLINE_Pravi preokret za taj mali gradi\xc4\x87 bile su 1960-ih kad su u okolici prona\xc4\x91ene velike koli\xc4\x8dine nafte. Tad se Tucupita po\xc4\x8dela zna\xc4\x8dajno graditi, naro\xc4\x8dito nakon izgradnje brane na Ca\xc3\xb1o Manamu- 1967., koja je grad odterila dotad redovnih poplava. Preko te brane izgra\xc4\x91ena je i cesta prema Matur\xc3\xadnu administrativnom centru dr\xc5\xbeave Monagas tako da je odtad Tucupita dostupna i za automobile.\n_START_SECTION_\nPrivreda i transport\n_START_PARAGRAPH_\nOsim tradicionalnih poslova u Tucupiti se u najnovije vrijeme razvio eko turizam, vezan uz obila\xc5\xbeenje delte i njegovih autohtnonih stanovnika indijanaca Warao.'